# Boeing 747

### Wikipedia

MK Airlinesin Boeing 747-200
Air Indian Boeing 747-400
747-200:n ohjaamo
Syrian Arab Airlinesin Boeing 747SP

Boeing 747, eli B747 on Boeing Commercial Airplanes -yhtiön valmistama nelimoottorinen, laajarunkoinen ja osittain kaksikerroksinen pitkän kantaman matkustajalentokone, joka tunnetaan myös nimellä jumbo jet. Ensimmäinen versio, 747-100 suoritti ensilentonsa 9. helmikuuta 1969.

Koneen koko oli niin paljon suurempi kuin edellisten matkustajakoneiden, että sen suunnittelua varten mm. kehitettiin NASA:ssa NASTRAN-lujuuslaskentaohjelmisto, josta tuli pitkäksi aikaa yleisin työkalu lujuuslaskennassa. Koneesta on kehitetty pienennettyjä versioita, rahtiversioita jne. Yhdysvaltain presidentin kone Air Force One, on ollut Jumbo jet 1990-luvun alusta alkaen. NASA:lla on tähtitieteellisen teleskoopin kuljettava B747. USAF on käyttänyt Tähtien sota-ohjelmassaan B747-konetta kuljettamaan suurteholaseria.

NASAlla on 2 muokattua Boeing 747-konetta, joilla voidaan siirtää avaruussukkula paikasta toiseen, eli yleensä varalaskupaikasta Kennedyn Avaruuskeskukseen.

Boeing 747 on maailman suurin matkustajalentokone, kunnes Airbus A380 aloittaa liikennöinnin lähivuosina.

## [muokkaa] Historiaa

1960-luvulla Boeing 707 ja Douglas DC-8 mullistivat lentoliikenteen nopeutensa ja matkustajakapasiteettinsa vuoksi. Lentoliikenne kasvoi niin nopeasti, ettei villkaimmilla reiteillä näiden koneiden kapasiteetti enää tahtonut riittää, ja ryhdyttiin etsimään ratkaisua voimakkaasti kasvavaan lentoliikenteeseen suuremmasta konetyypistä. Ratkaisuksi Boeing kehitti jättiläismäisen lentokoneen, joka vuosikymmenien ajan on saanut kantaa suurimman lentokoneen titteliä. Suuren kapasiteetin ja pitkän kantaman ansiosta pitkien matkojen lentäminen tuli entistä halvemmaksi ja sysäsi lentoliikenteen yhä voimakkaampaan kasvuun.

Boeing 747:n suunnittelu aloitettiin 1966, ja ensilento oli 9. helmikuuta 1969. Ensimmäinen versio, 747-100 alkoi liikennöidä Pan Amin väreissä tammikuussa 1970. Jo saman vuoden lokakuussa 747-200 teki ensilentonsa ja se esiteltiin seuraavana vuonna. 747-200:ssa oli tehokkaammat moottorit ja suurempi enimmäislentoonlähtöpaino sekä pitempi kantama. Myös rahtiversiot 747-200C (Convertible) ja 747-200F (Freighter) kehitettiin. Myös SR-versiot (Short Range) kehitettiin, jotka soveltuivat erityisen hyvin lyhyiden matkojen lentämiseen.

747SP, 'Special Performance' tuli liikenteeseen 1976. Se oli lyhennetty versio, jonka tarkoituksena oli kilpailla markkinoilla McDonnell Douglas DC-10:n ja Lockheed L-1011:n kanssa. Boeingilla ei ollut keskikokoista laajarunkokonetta ja 747 oli turhan suuri tietyillä reiteillä. 747SP:n kantama oli tuohon aikaan erittäin pitkä, yli 10000 km ja sen lentonopeus oli suuri. Tätä tyyppiä valmistettiin vain 45 kappaletta.

747-300:ssa oli pidennetty yläkerta, jolloin matkustajakapasiteetti kasvoi, jopa 600 matkustajaan. Liikennöinti alkoi 1983. 747-300:n nimi oli alun perin 747SUD (Stretched Upper Deck), mutta se muutettiin 747EUD:ksi (Extended Upper Deck) ja lopulta 747-300:ksi. Yläkertaa pidennettiin 7,11 metriä. Muilta osin 747-300 ei juurikaan muuttunut 747-200:sta. Mallista tuli myös kombi-versio 747-300M ja lyhyen kantaman versio 747-300SR, erityisesti Japan Airlinesin sisäisiä lentoja varten.

747-400 on uusin versio ja sillä on pisin kantama. Se on ollut myös suosituin versio. Suunnittelu aloitettiin 1985 ja ensilento oli 1988. Liikennöinti alkoi 1989. 747-400 on ulkoisesti samanlainen kuin 747-300, mutta siinä on moderni, kahden henkilön ohjaamo ja kuvaputkinäytöt, uudet moottorit ja wingletit (taivutetut siiven kärjet), uusi matkustamo, suurempi kantavuus ja pitempi kantama. Koneesta on olemassa myös 747-400M -kombiversio ja 747-400F -rahtiversio 747-400ER on pitkän kantaman versio, joka aloitti liikennöinnin 2002. Siinä on myös uusittu matkustamo.

## [muokkaa] Tekniset tiedot

| B747-100 (vanhin versio) | B747-400ER (uusin käytössä oleva versio) | B747-8 Intercontinental (tuleva versio)
--- | --- | --- | ---
Pituus | 70,66 m | 70,66 m | 74,2 m
Siipien kärkiväli | 59,6 m | 64,92 m | 68,5 m
Korkeus | 19,3 m | 19,33 m | 19,4 m
Siipien pinta-ala | 511 m² | 541 m² | ?
Paino tyhjänä | 162,4 t | 180,8 t | ?
Suurin lentoonlähtöpaino | 340,2 t | 412,8 t | 435,4 t
Suurin nopeus | 0,89 mach (1 090 km/h) | 0,92 mach (1 127 km/h) | 0,92 mach (1 127 km/h)
Kantama maksimikuormalla | 9 040 km | 14 200 km | 15 372 km
Rahtikapasiteetti | 170,6 m³ (5 pallettia + 14 LD1:tä) | 158,6 m³ (4 pallettia + 14 LD1:tä) | 275,6 m³ (8 pallettia + 16 LD1:tä)
Moottorit (esim.) | 4 x Pratt & Whitney JT9D (209 kN) | 4 x General Electric CF6-80 (274 kN) | 4 x General Electric GEnx-2B67 (296 kN)
Ohjaamohenkilökunta | Kolme | Kaksi | Kaksi

## [muokkaa] Kuvia

- www.airliners.net Iran Airin Boeing 747-100:n matkustamo
- www.airliners.net One Two Go:n (Orient Thai Airlines) Boeing 747-300:n matkustamo
- www.airliners.net Singapore Airlinesin Boeing 747-400:n matkustamo
- www.airliners.net KLM - Royal Dutch Airlinesin Boeing 747-200:n yläkerran matkustamo
- www.airliners.net KLM - Royal Dutch Airlinesin Boeing 747-200:n ohjaamo
- www.airliners.net Korean Air Cargon Boeing 747-400ERF:n ohjaamo

## [muokkaa] Aiheesta muualla

Wikimedia Commonsissa on lisää materiaalia aiheesta Boeing 747.

- Boeingin 747-sivusto
- Aircraft-Info.net - Boeing 747-400 Information

Haettu osoitteesta http://fi.wikipedia.org../../../b/o/e/Boeing_747.html

Luokat: Boeingin lentokoneet | Matkustajalentokoneet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Bahasa Indonesia
- Bahasa Melayu
- Bosanski
- Česky
- Dansk
- Deutsch
- Eesti
- English
- Español
- فارسی
- Français
- 한국어
- Hrvatski
- Italiano
- עברית
- Magyar
- Nederlands
- 日本語
- Norsk (bokmål)
- Polski
- Português
- Русский
- Simple English
- Slovenčina
- Slovenščina
- Српски / Srpski
- Svenska
- Tiếng Việt
- Türkçe
- 中文